b'\n_START_ARTICLE_\nApologetikk\n_START_PARAGRAPH_\nApologetikk er teologisk disiplin som skal begrunne og forsvare religi\xc3\xb8se doktriner ved systematisk argumentasjon og forsvar av et standpunkt.  Begrepet kommer fra det greske ordet apologia (\xce\xb1\xcf\x80\xce\xbf\xce\xbb\xce\xbf\xce\xb3\xce\xaf\xce\xb1), som betyr forsvar av en posisjon mot et angrep.\n_START_SECTION_\nApologetene\n_START_PARAGRAPH_\nUttrykket apologetene brukes om en gruppe forfattere som p\xc3\xa5 100-tallet skrev forsvarskrifter for de kristne, ofte til staten._NEWLINE_I disse skriftene finnes de f\xc3\xb8rste fors\xc3\xb8kene p\xc3\xa5 \xc3\xa5 harmonisere kristendommen med antikkens greske filosofi.\n_START_SECTION_\nPolitisk bruk\n_START_PARAGRAPH_\nI en politisk bruk, blir begrepet brukt i en negativ forstand for \xc3\xa5 beskrive et forsvar av kontroversielle handlinger eller politikk, som terrorisme og politisk undertrykkende regimer.'